google/wiki40b huggingface dataset:
Kristiansund BK

Istorija

Klubas įkurtas 2003 m. spalio 2 d. Žaidė žemesniuose divizionuose. 2013 m. debiutavo antros pakopos pirmenybėse. 2016 m. tapo antros pakopos pirmenybių nugalėtojais ir pateko į elito divizioną.
2017 m. debiutavo Elitensreien pirmenybėse. Užėmė gan aukštą septintą vietą ir išsaugojo vietą elito divizione.
Dyroderes

Dyroderes umbraculatus

7 – 9 mm ilgio, plataus ovalo formos blakė. Spalva varijuoja nuo rudai raudonos iki pilkai raudonos, rausvai rudos. Antenos juodos su baltais skersiniais dryžiais. Ant skydelio, abipus galvos, yra baltos dėmės, skydelio galiukas baltas. Pilvelis geltonas su juodu pagrindu. Kojos balsvos, gelsvos su juodais taškeliais.
Dažniausiai dažniausiai randama pamiškėse, parkuose ant įvairių rūšių lipikų (Galium sp.), kartais ant tūbės (Verbascum sp.), kurių sultimis blakės ir maitinasi.
Paplitusi Europoje, Viduržemio jūros pakrantėje, Kaukaze, Užkaukazėje.
Pranas Kasiulis

Biografija

1951 m. baigė lituanistikos studijas Vilniaus universitete.
1951–1962 m. žurnalo „Švyturys“ atsakingasis sekretorius, 1964–1982 m. – žurnalo „Mokslas ir technika“ atsakingasis sekretorius, skyriaus redaktorius. Paskelbė kūrinių įvairiuose leidiniuose.
Ylakaičiai

Legenda

Pasakojama, kad IX a. per Kuršą žygiavę vikingai susirgo kažkokia liga ir pradėjo mirti. Matydami, kad nepaneš prisigrobto turto, svetimšaliai šalia laidojamų karių užkasė ir statines aukso. Prie Luobos upės su aukso dirbinių įkapėmis buvo palaidotas vikingų vadas, virš kurio kapo buvęs supiltas Paluobės piliakalnis. 
Tikėdami šia legenda, auksinio vikingo ieškotojai 2002 m. kastuvais, o 2006 m. – ekskavatoriumi išrausė ir nukasė trečdalį piliakalnio, tačiau aukso taip ir nerado.
Siurjekcija

Siurjekcija (anksčiau plačiai naudotas terminas surjekcija) matematikoje reiškia atvaizdį (atvaizdavimo būdą) arba funkciją f, kuri kiekvienam aibės Y elementui priskiria bent vieną aibės X elementą taip, kad f(x) = y.
Reikia atkreipti dėmesį, kad siurjekcija nereikalauja vienareikšmiškumo (skirtingiems x gali būti priskirtas tas pats vienas y elementas, taip pat gali likti x elementų, kuriems nepriskiriamas joks y).
Genčų senosios kapinės

Kapinės

Ovalo plano, pailgos rytų - vakarų kryptimi, 30 m ilgio, 15 m pločio, apjuostos lauko akmenų tvoros, kurios išlikę pavieniai stambesni akmenys. Rytinėje dalyje stovi koplytėlė, priekiniu fasadu atsukta į pietus. Laidojimo žymių nesimato.
Teritorijos plotas – 0,05 ha.

Koplytėlė

Stačiakampė stačiasienė, vienkamarė. Sienos tašytų akmenų mūro, priekyje įrengtos vienvėrės lentinės durelės. Stogas medinės konstrukcijos, dvišlaitis. Frontonas trikampis, lentinis. Virš kraigo kyla geležinis kaltinis kryželis.

Istorija

Kapinės buvo įrengtos Akmenos kairiojo kranto aukštumos kyšulyje. Veikė XVI–XIX a., laidoti Genčų kaimo gyventojai. XIX–XX a. pr. buvo pakasami savižudžiai, nekrikštyti mirę kūdikiai. Vadinamos Senkapiais, Markapiais.
Kapines žiedu juosė akmenų pylimas. Rytų pusėje stovėjo medinė koplytėlė su Švč. Mergelės Marijos ir 2 angelų skulptūromis, o abipus jos – po ąžuolinį kryžių. Koplytėlei sunykus, 1934 m. Jonas Kontrimas pastatyta mūrinę. 1944 m. palei kapinių šiaurinį pakraštį vokiečių kariai buvo išsikasę apkasus.
1988 m. įrengus Tūbausių tvenkinį, kapinių kyšulys buvo apsuptas vandens, tapo sala.
Pasakojama, kad prie kapinių vaidendavosi, vėlyvą vakarą ar naktį nei vienas žmogus nedrįsdavęs pro jas praeiti. Į pietus nuo kapinių ariamoje dirvoje buvo randama žalvarinių papuošalų ir žmonių kaulų.
1957 m. žvalgė Vladas Šaulys, 1982 m. – Mokslinė metodinė kultūros paminklų apsaugos taryba (tyrimų vadovas Romas Olišauskas), 1984 m. – Julius Kanarskas, 1995 m. – Kultūros paveldo centras (istorikės Loreta Kazlavickienė, Jadvyga Verksnienė). 1974, 1982, 1995 m. kartografuotos.
1985 m. kapinių aplinką tyrinėjo Jonas Stankus (Lietuvos istorijos institutas). Archeologinių radinių ar kultūrinio sluoksnio nerasta.
Saugotinas kultūros paveldo objektas. 1972–1984 m. – respublikinės reikšmės archeologijos paminklas (AR515).
Klaipėdos Baltijos gimnazija

Istorija

Pirmieji mokiniai ir mokytojai Klaipėdos 18-osios vidurinės mokyklos duris atvėrė 1970 m. rugsėjį. Tą rudenį į 39 klases mokykla pakvietė 1381 mokinį. Naujoje mokykloje darbą pradėjo 64 pedagogai. 1993 m. mokyklai suteiktas Baltijos vardas, pašventinta XII klasės mokinės Mildos Aramavičiūtės sukurta vėliava. Nuo 2009 m. LR švietimo ir mokslo ministerija mokyklai suteikė gimnazijos statusą. Joje liko 7-12 klasės.
Kupiškio rajono savivaldybės taryba 1995–1997 m.

Teisinis pagrindas

Rinkimai įvyko vadovaujantis 1992 m. spalio 25 d. Konstitucijos nuostatomis, 1994 m. liepos 7 d. naujuoju Vietos savivaldos įstatymu ir nauju 1994 m. liepos 7 d. savivaldybių tarybų rinkimų įstatymu. Be to, 1994 m. liepos 19 d. priimtas Lietuvos Respublikos teritorijos administracinių vienetų ir jų ribų įstatymas.
Lietuvos Respublikos administraciniais vienetais tapo apskritys ir savivaldybės, gyvenamosios vietovės suskirstytos į miesto ir kaimo gyvenamąsias vietoves. Panaikintos savivaldybių pakopos, miesto gyvenamosioms vietovėms priskirti miestai, kaimo gyvenamosioms vietovėms – miesteliai ir kaimai. Savivaldybė sudaroma iš gyvenamųjų vietovių. Jos teritorija gali būti skirstoma į seniūnijų aptarnaujamas teritorijas. Iki 25 sumažintas Kupiškio rajono savivaldybės tarybos narių skaičius, meras tapo ir atstovaujamosios, ir vykdomosios valdžios galva.

Veikla

Rajono meru išrinktas Vytautas Mockus, jo pavaduotoja Milda Narmontienė. Savivaldybės administratoriumi paskirtas Antanas Januška.
Eurolygos finalo ketvertas

Eurolygos finalo ketvertas yra finalinės Eurolygos krepšinio turnyro varžybos, kurių metu išaiškinami pirmų keturių vietų laimėtojai. Pirmą kartą toks finalo formatas buvo panaudotas 1987–1988 metų sezone. Kiekvienais metais Eurolygos finalinis ketvertas rengiamas vis kitame mieste.
Eurolygos finalinio ketverto varžybos transliuojamos 199 valstybėse visame pasaulyje.
Jelcz 120MT

Techninė informacija

Troleibusas yra 11920 mm ilgio, 2500 mm pločio, 3480 mm aukščio, 10300 kg svorio. Būdingas kampuotas, „gabaritinis“ dizainas. Turi trejas duris, sudarytas iš dviejų dalių, atsidarančių į salono pusę. Jelcz 120MT turi 110 kW elektrinį variklį. Troleibusų varo nuolatinės srovės Elmor DK210A3P variklis. Troleibusas turi 34 sėdimų vietų, gali sutalpinti 110 keleivius.
Karolis Bučinskis

Biografija

Gimė neturtingoje lietuvių emigrantų šeimoje Pensilvanijoje (JAV). Jo tėvas kilęs iš Dzūkijos (Druskininkų). Šeimoje buvo vienas iš 15 vaikų.
1943 m. prisiekė ir buvo paskirtas į Sausumos pajėgoms priklausiusias Karines oro pajėgas.
Nuo 1950 m. pradėjo filmuotis nereikšminguose vaidmenyse. Ypač išpopuliarėjo 7-ajame dešimtmetyje. Vaidino „meksikietiško“ veido šaltakraujus banditus – psichologinių trilerių pagrindinėse rolėse. Kai kurie filmai buvo kuriami specialiai jam. Jo filmai buvo ypač populiarūs Europoje. Vienas iš dviejų lietuvių, kurių įspaudai yra palikti Holivudo aktorių šlovės alėjoje.
Mirė 2003 m. rugpjūčio 30 d. Los Andžele, palikęs žmoną Kim, keturis vaikus, du įvaikius bei du vaikaičius. Palaidotas Braunsvilio miestelyje (Vermonto valstija).
Maple

Maple – daugiaplatformis Waterloo Maple Software programinis produktas matematiniams skaičiavimams. Pirmoji versija išleista Ontarijuje Kanadoje 1981 m. Nuo 1988 m. programą komerciniais tikslais kūrė Waterloo Maple Inc. (dar žinoma Maplesoft pavadinimu). Paskutinė versija yra Maple 13.

Galimybės

Maple turi labai gerą (vieną geriausių) sistemą įvairioms paprastoms bei diferencialinėms lygtims, jų sistemoms analitiškai spręsti, bei atlikti veiksmus su matricomis. Maple taip pat turi galimybes funkcijų grafikams bei kitai grafinei informacijai pateikti, tame tarpe galima kurti animacijas. Aritmetiniai apskaičiavimai gali būti vykdomi bet kokiu norimu tikslumu (gali būti šimtai ar tūkstančiai ženklų po kablelio). Tačiau tiek didelio, tiek ir mažesnio tikslumo aritmetiniai skaičiavimai Maple vykdomi sąlyginai lėčiau ir tai nėra stiprioji šio paketo pusė.
Skirtingai nuo MathCad, kuris riboja sukurtų algoritmų perkėlimo galimybes, Maple galima užrašyti bei perskaityti lygtis ir „gryno teksto“ forma, kuri panaši į FORTRAN.

Kodo generavimas

Iš gautų sprendinių prireikus generuojamas C ar FORTRAN kodas, kurį lengva pritaikyti ir C++ bei Java programose. Skirtingai nuo MATLAB ir MathCad, kurie patys siūlo skaitmeninio sprendimo galimybes, Maple prireikus yra geras įrankis kuriant tradicine programavimo kalba parašytą skaitmeninio užduoties sprendimo programą. Tokie sugeneruoti fragmentai naudingi ir tada, jei kuriama programa bus vykdoma vienu metu daugeliu procesorių superkompiuteryje, arba jei sprendimo algoritmas, jo duomenų struktūros yra tokios, jog ir naudojant „palengvinto programavimo“ paketus programa neužrašoma pastebimai paprasčiau. Šis metodas efektyvus dirbant su matricomis, nes šiuo atveju glaustai užrašomas matricas turintis reiškinys „išskleidžiamas“ į matricų bibliotekos nenaudojantį kodą bei neretai taip pat randami analitiniai matricų inversijos ir kiti sprendiniai. Maple sugeneruotas kodas naudojamas ir taikomosiose, galutiniam vartotojui skirtose programose.
Skaitmeninio sprendimo gali ir neprireikti, jei Maple randa analitinį sprendinį.

Vartotojo sąsaja

Maple komandų sistema savo sudėtingumu prilygsta eilinei programavimo kalbai ir jai gerai išmokti reikia maždaug tiek pat laiko. Tačiau kadangi šį paketą neretai naudoja jau programuoti mokantys žmonės, tai dideliu trūkumu nelaikoma.

Komandos pavyzdys

Komanda sprendžianti antros eilės diferencialinę lygtį \frac{d^2y}{dx^2}(x) - 3 y(x) = x su pradinėmis sąlygomis y(0)=1, y'(0)=2:
dsolve( {diff(y(x),x,x) – 3*y(x) = x, y(0)=1, D(y)(0)=2}, y(x) );
Trumpasparniai

Anatomija

Šios didelės šeimos vabalų dydis svyruoja nuo 0,5 mm iki 35 mm. Antsparniai dažniausiai jie pridengia tik du pirmuosius pilvelio tergitus. Laisvieji pilvelio tergitai sukietėję, jungiasi elastinga plėvele. Dauguma rušių vyrauja tamsios spalvos (ruda, juoda), ir pagal išvaizda labai sunku atskirti vieną rūšį nuo kitos.
Haličo kunigaikštystė

Istorija

Iki kunigaikštystės sukūrimo teritorijoje gyveno baltieji chorvatai, kuriuos vėliau užvaldė Kijevo Rusia, o nuo X a. – nuo pastarosios atskilusi Vladimiro kunigaikštystė. Haličo žemėse susiformavo dalinės Peremišlio, Trebovlės, Zvenigorodo kunigaikštystės. 1124 m. Trebovlės kunigaikštis Ivanas Vasilkovičius įkūrė dar vieną feodalinę valdą aplink Haličo miestą, kuri tapo kunigaikštystės pirmtake.
1141 m. mirus Ivanui, Peremišlio kunigaikštis Vladimiras Volodarevičius sujungė Peremišlį su Haliču ir Trebovle, o sostinę perkėlė į Haličą, taip sukurdamas Haličo kunigaikštystę. 1144 m. jis prisijungė ir Zvenigorodą.
1144 m. Kijevo didysis kunigaikštis Vsevolodas Olgovičius surengė karo žygį į Haličą, kuriame taip pat dalyvavo Voluinės, Černigovo, Turovo, Perejeslavlio, Smolensko kunigaikščiai, o puolimas susilaukė Lenkijos karaliaus Boleslovo paramos. Tačiau žygis baigėsi nesėkmingai. Vėliau Kijevo kungaikščiai ne kartą rengė žygius į Haličą, tačiau paimti šios kunigaikštystės nepavyko. Haličo giminaičiai giminiavosi su įtakingomis Rusios giminėmis, o 1173 m. padėjo į Kijevo sostą pasodinti Voluinės kunigaikštį Jaroslavą Iziaslavičių.
Mirus Haličo kunigaikščiui Jaroslavui Osmomislui, prasidėjo vidaus neramumai. Jaroslavas paliko kunigaikštystę savo nesantuokiniam sūnui Olegui, nors jo bojarinai rėmė santuokinį įpėdinį Vladimirą. Į įpėdinystės karą įsitraukė ir Vladimiro dėdė Vsevolodas Didysis Lizdas, Voluinės kunigaikštis Romanas Mstislavičius, Vengrija, Lenkija, net Imperatorius Frydrichas Barbarosa. Galutinai Vladimiras įsitvirtino Haličo soste 1189 m., tačiau turėjo pripažinti Romaną savo siuzerenu.
1199 m. Vladimirui mirus, baigėsi Haličo dinastija, ir į Haličo sostą sėdo Voluinės kunigaikštis Romanas Mstislavičius (Romanas Didysis). Jis sujungė abi kunigaikštystes į Haličo-Voluinės kunigaikštystę.
Gabove Grondų sentikių kapinės

Gabove Grondų sentikių kapinės, (lenk. Cmentarz staroobrzędowców w Gabowych Grądach) – vienintelės Lenkijoje veikiančios Sentikių kapinės, esančios Gabove Grondų kaime. Kapinės yra išdėstytos kryžiaus formos pagal seną tikinčiųjų paprotį.
Suchovola (Palenkės vaivadija)

Istorija

Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Kaimas įkurtas XVI a., kai buvo iš naujo apgyvendinama Naujadvario giria. XVII a.-XVIII a. mieste klestėjo naminių gyvulių ir arklių prekyba. 1775 m. astronomas Simonas Antanas Sobiekraiskis (Szymon Antoni Sobiekrajski) nustatė kad šalia miesto yra Europos geografinis centras. 1777 m. gyvenvietė gavo miesto teises. 1950 m. prarado miesto teises, bet 1997 m. sausio 1 d. atgavo šias teises. 1975-1998 m. priklausė Balstogės vaivadijai.
Huliajpolė

Istorija

Gyvenvietė pradėjo kurtis XVIII a. pab., pastačius karinę pasienio tvirtovę. Huliajpolė ir apylinkės buvo čia (1888 m.) gimusio Nestoro Machno Laisvosios teritorijos vienas svarbiausių centrų. Miesto teisės suteiktos 1938 m.
Verbyliškės

Istorija

Kaimas minimas nuo 1559 m.
D.J. Augustin

Karjera

Krepšininką 2008 m. NBA naujokų biržoje 9 šaukimu pasirinko tuometinė Šarlotės „Bobcats“ ekipa. Šiai komandai D.J. Augustinas atstovavo iki 2012 m. 2012 m. liepos 13 d. krepšininkas pasirašė sutartį su Indianos „Pacers“ klubu. 2013 m. liepos 22 d. prisijungė prie Toronto „Raptors“ ekipos, bet gruodžio 9 d. buvo atleistas. Gruodžio 13 d. „padėjo parašą“ ant sutarties su Čikagos „Bulls“ klubu. 2014 m. liepos 15 d. pasirašė sutartį su Detroito „Pistons“ komanda.
Kamanos (pakinktai)

Kamanos – arklio pakinktų dalis – odinis apynasris su žąslais arkliui valdyti. Kamanas paprastai sudaro odiniai dirželiai, apjuosiantys arklio galvą nuo pakaušio iki snukio, kur jungiasi su žąslais. Kartais prie išilginių dirželių prisiuvami akidangčiai – odos lopai, kurie uždengia arklio akis, kad šis nesibaidytų.
Lietuvoje kapinynuose randamos kamanos nuo pirmųjų mūsų eros amžių. Senovinės kamanos dažnai būdavo jungiamos kryžmai, o sukryžiavimo vietos puoštos apkaustais. Dažnai žirgų kamanos būdavo su žalvariniais žvangučiais. Iki XVIII a. kamanas dažniausiai naudojo tik raiteliai.

Kantarai

Kantaras – į kamanos panašus odinis arba medžiaginis pakinkymas arkliui. Su juo nėra naudojami žąslai. Kantaras skirtas žirgo vedžiojimui ar ganymuisi. Prie jo vedimui segami kordai (ilgas pavadys) arba trumpas išvedžiojimo pavadys.
Oliver Wendell Holmes

Biografija

Tėvas – rašytojas ir gydytojas Oliver Wendell Holmes. Motina – abolicionistė Amelia Lee Jackson.
Nuo 1861 m. iki 1864 m. tarnavo kaip karininkas JAV secesijos kare. Iš tų laikų išlikęs anekdotas, kuomet Holmsas Fort Stevens mūšio metu 1864 m. liepą prezidentui Abraham Lincoln sušukęs „Get down, you fool“
Po karo buvo advokatas Bostone.
Sociologinės teisės mokyklos, iš kurios vėliau išsirutuliojo amerikietiškasis teisės realizmas, D. Britanijoje kūrėjas. Pagarsėjo savo argumentavimo stiliumi – trumpumu, lakoniškumu, įtikinamumu. Dažniausiai cituojamas JAV Aukščiausiojo Teismo teisėjas. Kaip teoretikas laikėsi teisės realizmui artimos nuomonės, jog teisės mokslo paskirtis apsiriboja vien tik sėkmingu teismų sprendimų numatymu („išpranašavimu“): „The prophecies of what the courts will do in fact, and nothing more pretentious, are what I mean by the law.“
Nuo 1870 m. American Law Review leidėjas.
Vedė Fanny Dixwell, vaikystės draugę. Santuoka truko iki žmonos mirties 1929 m. Vaikų neturėjo. Pora buvo įsivaikinusi Dorothy Upham.
Jonai

Istorija

Nuo XIX a. iki 1914 m. kaimas buvo Jonų valsčiaus centras.
Master of Magic

Master of Magic (Mastertronic) – tai kompiuterinis žaidimas. Jį išleido Mastertronic kompanija, kurios prekinis ženklas buvo M.A. D. Žaidimas buvo išplatintas 1985 metais.

Aprašymas

Žaidimo metu valdomas bevardis didvyris, kuris naršo požeminį pasaulį ir patenka į keistą Thelric the Master of Magic pasaulį.

Muzika

Žaidimo metu skambanti muzika yra tipiška to meto kompiuteriniams žaidimams. Žaidimui muziką sukūrė Rob Hubbard.
Kazimieras Funkas

Biografija

Gimė Varšuvoje (Lenkija), žymaus odos gydytojo šeimoje. Studijavo organinę chemiją Berlyne (Vokietija) bei Berne (Šveicarija). 1904 m. būdamas vos dvidešimties, apsigynė organinės chemijos daktaro laipsnį. Dirbo Pastero institute Paryžiuje iki 1906 m., vėliau Berlyno universitete ir nuo 1910 m. Listerio universitete Londone. 1915 m. emigravo į Ameriką, kurios pilietybę gavo po penkerių metų. 1923 m. pasinaudodamas Rokfelerio fondo dotacija, grįžo atgal į Lenkiją, kur tapo valstybinio higienos instituto biochemijos departamento direktoriumi. Tačiau dėl politinių neramumų 1927 m. persikėlė į Paryžių. Ten jis įkūrė savo biochemijos institutą, pavadintą „Casa Biochemika“. Tais pačiais metais vedė ir su žmona Gretchin susilaukė penkiolikos vaikų. 1939 m. prasidėjus Antrajam pasauliniam karui visam laikui grįžo į Ameriką, kur po metų įsteigė Funko medicininių tyrimų fondą. Mirė Niujorke, būdamas 83 metų.

Mokslinė veikla

1910 m. dirbdamas Listerio prevencinės medicinos institute, Funkas buvo paskirtas tyrinėti beri – beri ligos, kuri buvo labai paplitusi Tolimuosiuose rytuose. Tuo metu manyta, kad ligą sukelia baltymų trūkumas. Funkas atmetė šią teoriją ir pradėjo savo tyrimus. 1912 metais jis atskyrė niaciną, kuris vėliau buvo pavadintas vitaminu B3. Funką įkvėpė vienas straipsnis, kuriame olandų gydytojas Kristianas Eikmanas teigė, jog žmonės, valgantys nevalytus ryžius yra atsparesni beri – beri ligai, o Tolimuosiuose rytuose buvo įprasta ryžius valyti. Atskyręs pirmąjį vitaminą, nors jo ir nepakako beri – beri išgydyti, Funkas iškėlė hipotezę kad ir kitos ligos (skorbutas, rachitas, pelagra) gali būti gydomos vitaminais. Iš pradžių buvo manoma, kad vitaminai būtinai turi savo sudėtyje turėti amino rūgštį. Vėlesni tyrimai tai paneigė, tačiau pavadinimas liko. Funkas labai greitai išpopuliarėjo ir 1913 m. išleista jo knyga „Vitaminas“ susilaukė didelio pasisekimo. Vėliau Funkas paskelbė B1, B2, C ir D vitaminus. Tiesa, pirmąjį jau buvo kažkas paminėjęs, tačiau jis nustatė jo molekulinę struktūrą, taip įgalindamas mokslininkus jį vėliau susintetinti. Jis taip pat atrado nikotininę rūgštį arba B3 vitaminą (jo trūkumas sukelia pelagrą). Persikėlęs į JAV Funkas ėmė tyrinėti vėžį. Tyrimų metu jis sukūrė vitaminų A ir D koncentratus, bei aršeniku grįstą vaistą nuo sifilio Salvarsan. Grįžęs į Lenkiją, Funkas susidomėjo hormonais ir jų paskirtimi. 1924 m. jis įrodė, kad hipofizio liauka gamina hormonus, veikiančius raumenis ir reguliuojančius vandens kiekį organizme. Iš Lenkijos pasitraukęs į Paryžių, mokslininkas atrado, kad lytiniai hormonai testosteronas bei estrogenas gali būti naudojami tam tikrų ligų gydymui. Jis taip pat sugebėjo išskirti vyrišką androsterono hormoną iš šlapimo. Nepaisant sėkmingo darbo, jis vėliau išvyko į JAV, kur tapo vitaminų korporacijos konsultantu.

Šaltiniai

[http://www.faqs.org/nutrition/Biographies/Funk-Casimir.html
Trys Slėniai

Trys Slėniai (pranc. Les Trois Vallées) – Prancūzijos Alpių kalnų slidinėjimo kurortų regionas, įsikūręs Tarentaise slėnyje (Vallée de la Tarentaise) palei Izero upę. Dalis šio rajono patenka į Vanuazo nacionalinio parko (Vanoise) ribas. Tai didžiausias pasaulyje slidinėjimo kurortas. Į Tris Sėnius patenka Saint-Bon, Allues ir Belleville slėniai. Plečiantis kurorto teritorijai, prie jo praktiškai prisijungęs ir ketvirtas – Maurienne slėnis.
Neblina

Neblina, La Neblina (portug. Pico da Neblina) – aukščiausia Brazilijos viršukalnė, stūksanti Amazonės valstijoje, Venesuelos pasienyje, Gvianos plokščiakalnio Imeri kalnagūbryje. Aukštis 2994 m. Neblina, priešingai nei kitos žymios Gvianos plokščiakalnio viršūnės, nėra tepui, bet stati viršukalnė. Įeina į Piko da Neblinos nacionalinį parką. Papėdėje auga tropinės džiunglės, o kalną dengia rūko šydas (neblina portugališkai ir reiškia rūką).
Neblina atrasta tik XX a. viduryje iš lėktuvo, o pirmą kart į kalną įkopta 1965 m.
Grand Theft Auto: London 1969

Apžvalga

„Grand Theft Auto: London 1969“ veiksmas vyksta 1969 m., Londone. Kaip „Grand Theft Auto“ žaidėjui reikia būti nusikaltėliu ir vykdyti įvairias užduotys, nes tai žaidimo tikslas. Žaidime pasistengta sukurti XX a. 6-ojo dešimtmečio aplinką: daug senoviškų automobilių, kurie yra labai lėti; senoviška žmonių kalba; daug senų pastatų. Žaidimo veikėjas panašus į Džeimsą Bondą, nes kalba panašiai kaip jis. Žaidime galima išgirsti daug įdomių frazių: „Oi! Stop right there!“, „You’re nicked!“, „You’re brown bread!“, „Keep London tidy!“. Dar kaip ir Londone, „Grand Theft Auto: London 1969“ žaidime kairiapusis eismas, vairas iš kitos automobilio pusės. Dirbtinis intelektas, variklis, vaizdas „Grand Theft Auto: London 1969“ žaidime beveik nepasikeitė, pasikeitė tik aplinka, atsirado 32 naujos užduotys ir 30 naujų automobilių, policija pasidarė griežtesnė.

Misijos

Kaip ir „Grand Theft Auto“ žaidime, misijos gaunamos iš telefoninių būdelių, randame jas sekant geltoną rodyklę. Gavus misiją, kitos misijos pradėti negalime, nes reikės baigti dar vykdomą misiją. Misijos yra skirtingos, tačiau daugiausiai šiose užduotyse reikės žudyti žmones, vogti automobilius ir bėgti nuo policijos.

Garso takelis

Žaidime „Grand Theft Auto: London 1969“ yra kelios radijo stotys: Radio Andorra, Radio Penelope, Radio 7.
In My Life

Vaizdo klipai

2004 m. išleistas Amberlife ir latvių atlikėjos Ladybird bendras darbas - vaizdo klipas dainai „My Lover's Gone“, kurį rodė tiek Lietuvos, tiek Latvijos kanaluose. Tais pačiais metais šis vaizdo klipas apdovanotas kaip geriausias metų vaizdo klipas tiek Radiocentro, tiek ir Bravo apdovanojimuose.

Kiti faktai

Pristatydamas albumą, Amberlife daug koncertavo Lietuvoje ir Latvijoje.
Jau pirmąją albumo pardavimo savaitę jo buvo parduota apie 3.000 egzempliorių.
Publikanai

Publikanai (lot. publicani iš publicum 'valstybės nuosavybė') – romėnai (daugiausia ekvitai), per varžytines gavę išimtinę teisę už išpirką naudoti valstybės turtą (žemę, rūdos kasyklas, druskos viryklas), rinkti valstybinius mokesčius, rangą visuomeninėms statyboms arba tiekimui. Kai kuriais atvejais, sudarant didelius sandorius, susikurdavo publikanų bendrovės, nekontroliuojamai išnaudodavusios ir nusmukdydavusios gyventojus, ypač provincijose. Imperijos laikotarpiu (nuo I a.) publikanų veikla pradėta riboti, rinkti mokesčius buvo pavesta valstybės pareigūnams.
Antžmogis

Antžmogis, viršžmogis (vok. Übermensch) – sąvoka, įvesta vokiečių filosofo Fridricho Nyčės, iš jo kūrinio „Taip kalbėjo Zaratustra“, kuriame apie Antžmogį skelbiama senovės persų pranašo Zaratustros lūpomis. Anot jo, Antžmogis – tai idealus ateities žmogus, į kurį, pagal darvinizmo teoriją turi evoliucionuoti dabartiniai žmonės. Nyčė atmeta antžmogį kaip gerą, humanišką, idealistinį – Antžmogis tironiškas, individualus, bejausmis, be moralės, neabejojantis savo teisumu. Nyčės teigimu, pagrindinis žmogaus tikslas – padaryti save antžmogio seneliu ar protėviu ir žmogus tėra pakopa kelyje į antžmogį. Ten pat tvirtinama, kad religija reikalinga tik silpniems žmonėms – Antžmogis pats taps dievu.